Algirdas Vrubliauskas (1931)

Algirdas Vrubliauskas (1931 m. gruodžio 3 d. Buzuose, Deltuvos valsčius, Ukmergės apskritis – 2010 m. vasario 12 d. Kaune) – Lietuvos teatro ir kino aktorius.

Biografija 
1953 m. baigė Vilniaus valstybinio dramos teatro Dramos studiją, 1955 m. Vilniaus universiteto Istorijos-filologijos fakultetą. Nuo 1955 m. iki mirties dirbo Kauno valstybiniame akademiniame dramos teatre. Virš 20 metų (nuo 1967 m.) vadovavo Lietuvos žemės ūkio akademijos studentų Liaudies teatrui. Palaidotas Petrašiūnų kapinėse Kaune.

Kūryba

Vaidmenys teatre 
Kauno dramos teatre:
 1960 m. – Baronas Tuzenbachas. Antonas Čechovas. Trys seserys, rež. Henrikas Vancevičius
 1961 m. – Edgaras. William Shakespeare. Karalius Lyras, rež. Leo Kalmek
 1964 m. – Matijas-Moneta. Bertold Brecht. Opera už tris skatikus, rež. Andrejus Gončiarovas
 1965 m. – Dobilas. Dalia Urnevičiūtė. Vadink mane motina, rež. Stasys Motiejūnas
 1966 m. – Enobarbas. William Shakespeare. Antonijus ir Kleopatra, rež. Henrikas Vancevičius
 1968 m. – Dryžuotas. Kazys Saja. Mamutų medžioklė, rež. Jonas Jurašas
 1970 m. – Majoras. Ištvan Erkeni. Totas, Kiti ir Majoras, rež. Stasys Motiejūnas
 1970 m. – Sverdlovas. Michailas Šatrovas. Bolševikai, rež. Jonas Jurašas
 1973 m. – Barnis. R. Louler. Septynioliktos lėlės vasara, rež. Regina Steponavičiūtė
 1974 m. – Bekampis. Keturakis. Amerika pirtyje, rež. Vladas Lencevičius
 1975 m. – Krogstadas. Henrikas Ibsenas. Nora, rež. Lidija Kutuzova
 1988 m. - Sapūnas. Gediminas Jankus. Amžinas Keleivis, rež. Juozas Ivanauskas
 1991 m. – Imperatorius Zenonas Izaurietis. Friedrich Dürrenmatt. Romulas Didysis, rež. Gytis Padegimas
 1992 m. – Jepichodovas. Antonas Čechovas. Vyšnių sodas, rež. Julius Dautartas
 1998 m. – Jajičnica. Nikolajus Gogolis. Vedybos, rež. Valius Tertelis
 1998 m. – Anupras. Danutė Juronytė. Randor Kvit, arba Kas gudresnis, rež. Danutė Juronytė

Vaidmenys kine 
 1965 m. – Niekas nenorėjo mirti, rež. Vytautas Žalakevičius
 1971 m. – Žaizdos žemės mūsų, rež. Marijonas Giedrys
 1972 m. – Herkus Mantas, rež. Marijonas Giedrys
 1980 m. – Sužeista tyla, rež. Algimantas Kundelis
 1981 m. – Raudonmedžio rojus, rež. Bronius Talačka
 1981 m. – Amerikietiška tragedija, rež. Marijonas Giedrys

Apdovanojimai 
 1966 m. – diplomas ir premija už Dobilo vaidmenį spektaklyje „Vadink mane motina“
 1981 m. – LSSR nusipelniusio artisto garbės vardas

Šaltiniai 

Lietuvos aktoriai